2002/38/EY: Komission päätös, tehty 27 päivänä joulukuuta 2001, tiettyjen hedelmälajien viljelmistä tehtävän tietojen keruun parametreistä ja tietojen siirtoa koneellisesti luettavaan muotoon koskevista standardikoodista ja -säännöistä (tiedoksiannettu numerolla K(2001) 4626)



Virallinen lehti nro L 016 , 18/01/2002 s. 0035 - 0053



Komission päätös, tehty 27 päivänä joulukuuta 2001, tiettyjen hedelmälajien viljelmistä tehtävän tietojen keruun parametreistä ja tietojen siirtoa koneellisesti luettavaan muotoon koskevista standardikoodista ja -säännöistä (tiedoksiannettu numerolla K(2001) 4626) (2002/38/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tilastotietojen keruusta jäsenvaltioissa tiettyjen hedelmälajien viljelmien tuotantomahdollisuuksien määrittämiseksi 20 päivänä heinäkuuta 1976 annetun neuvoston direktiivin 76/625/ETY(1) ja erityisesti sen 4 artiklan 2 ja 4 kohdan, sekä katsoo seuraavaa: (1) Laitteisto, joka komissiolla on käytettävissään tiettyjen hedelmälajien viljelmiä koskevan tietojen keruun tulosten analysoimiseksi, sekä sen rationaalinen käyttäminen edellyttävät, että laitteiston kanssa yhteensopivilla koneilla luettavissa olevat tallennusvälineet täsmennetään ja että tietojen siirtoa varten määrätään standardimuodosta, joka on luettavissa koneellisesti. (2) Tietyillä tuotantoalueilla on homogeeniset ilmasto- ja viljelysolosuhteet, jotka vastaavat enemmän tai vähemmän säännöllistä hedelmäsatoa hehtaaria kohti. Tietojen keruun tulosten käyttäminen kullakin näistä tuotantoalueista lisää keskipitkän aikavälin tuotantoennusteiden tarkkuutta. Näiden tuotantoalueiden rajat on tarpeen vahvistaa. (3) On tarpeen tutkia teknisiä ominaisuuksia, joita voidaan muuttaa, jotta tilastoja voidaan jatkuvasti mukauttaa vastaamaan taloudellisia olosuhteita. (4) Tässä päätöksessä säädetyt toimenpiteet ovat neuvoston päätöksellä 72/279/ETY(2) perustetun pysyvän maataloustilastokomitean lausunnon mukaiset, ON TEHNYT TÄMÄN PÄÄTÖKSEN: 1 artikla Säädettävät tuotantoalueiden rajat sekä niitä vastaavat koodit ovat tämän päätöksen liitteessä I. 2 artikla Direktiivin 76/625/ETY 2 artiklan 1 kohdan B alakohdassa tarkoitettua puiden ikää koskevat tilastoluokat ovat tämän päätöksen liitteessä II. 3 artikla Direktiivin 76/625/ETY 2 artiklan 1 kohdan A alakohdassa mainitut hedelmälajit ja lajikkeet ovat tämän päätöksen liitteessä III. 4 artikla Direktiivin 76/625/ETY 2 artiklan 1 kohdan C alakohdassa tarkoitettuja istutettua nettoaluetta, puiden lukumäärää sekä istutustiheyttä koskevat tilastoluokat ovat tämän päätöksen liitteessä IV. 5 artikla Direktiivin 76/625/ETY 4 artiklassa tarkoitettujen, atk- tai multimediamuodossa olevien tietojen siirtoa koskevien koodien on oltava tämän päätöksen liitteessä V olevan kuvauksen mukaisia. 6 artikla Tämä päätös on osoitettu kaikille jäsenvaltioille. Tehty Brysselissä 27 päivänä joulukuuta 2001. Komission puolesta Pedro Solbes Mira Komission jäsen (1) EYVL L 218, 11.8.1976, s. 10. (2) EYVL L 179, 7.8.1972, s. 1. LIITE I Tuotantoalueiden rajat (tarvittaessa lajeittain) ja niiden koodit >TAULUKON PAIKKA> LIITE II Tiettyjen hedelmälajien viljelmien ikäluokat Ikäluokat(1) määritellään seuraavasti: >TAULUKON PAIKKA> Kunkin ikäluokan pinta-ala annetaan aareina. (1) Uudelleen varttamisen ajankohdalla ei ole vaikutusta puiden ikään. LIITE III Lajikoodit ja lajikekoodit, joita on käytettävä toimitettaessa komissiolle tiettyjen hedelmälajien viljelmiä koskevien tilastotietojen keruun tulokset >TAULUKON PAIKKA> LIITE IV Tiettyjen hedelmälajien viljelmien istutustiheysluokat >TAULUKON PAIKKA> LIITE V Tietotekniset erittelyt 1. Tiedot, jotka on tallennettu direktiivin 76/625/ETY 2 artiklassa tarkoitettujen ominaisuuksien mukaisesti, on toimitettava komissiolle atk- tai multimediamuodossa seuraavien yksityiskohtaisten sääntöjen mukaisesti: 2. Tiedot koskevat tutkimuksen tuloksia eivätkä yksittäisiä tiloja. 3. Tiedot tallennetaan TXT-muodossa, ja tietueiden pituus on vakio (58 merkkiä). 4. Tietueen rakenne Jokainen tietue koostuu seuraavista 12 kentästä: >TAULUKON PAIKKA> Tiedot on tallennettava kuhunkin kenttään oikea reuna tasattuna. Tämän liitteen yksityiskohtaisissa säännöissä ilmoitetaan viiden ensimmäisen kentän koodaus, samoin kuin ne kuusi kenttää, jotka sisältävät kunkin kuuden ikäluokan pinta-alan aareina ja jotka ilmoitetaan 7-numeroisena. 5. Jäsenvaltioiden on tarkennettava toimitusasiakirjoissa lajien määrä ja kunkin lajin lajikkeiden määrä.